ගම්පහ දිස්ත්‍රික්කයෙන් ආසාදිතයන් 25 දෙනෙකු සහ කළුතරින් ආසාදිතයන් 12 දෙනෙකු වාර්තාවුණා.වසංගත රෝග විද්‍යා අංශයේ ප්‍රධානී විශේෂඥ වෛද්‍ය සුදත් සමරවීර කියා සිටියේ මෙරට කොරෝනා ව්‍යාප්තියේ අඩුවීමක් වාර්තාවන බව ලෝක සෞඛ්‍ය සංවිධානය දැනුම්දී ඇති බවයි.කොරෝනා ආසාදිතයන් වාර්තාවූ සපුගස්කන්ද තෙල් පිරිපහදු මධ්‍යස්ථානයේ දෛනික කටයුතු යළි සාමාන්‍ය පරිදි ආරම්භ කර තිබෙනවා.මේ අතර රජයේ ප්‍රවෘත්ති දෙපාර්තමේන්තුවේ අද පැවති මාධ්‍ය හමුවකදී පවුල් සෞඛ්‍ය කාර්යාංශයේ මාතෘ හා ළමා සෞඛ්‍ය අංශයේ අධ්‍යක්ෂිකා චිත්‍රමාලිද සිල්වා සඳහන් කළේ කොරෝනා වසංගතය හේතුවෙන් මෙරට මාතෘ හා ළදරු මරණ වැඩිවීමක් වාර්තාවී නොමැති බවයි.